જો કે, આ બનાવ બાદ પોલીસે ધાર્મિક માલવીયા, વિજય માંગુકિયા સહિત બાર જેટલા પાસના કાર્યકરોની ધરપકડ કરી હતી અને તેમને અમરોલી પોલીસ સ્ટેશન ખાતે લઇ જવામાં આવ્યા હતા. ધાર્મિક માલવિયાએ જણાવ્યું હતું કે, આ પ્રકારે જ ભાજપનો વિરોધ સમગ્ર ગુજરાતમાં કરવામાં આવશે અને તેની શરૂઆત સુરતથી થઇ છે. ખાસ કરીને સૌરાષ્ટ્ર અને ઉત્તર ગુજરાતમાં પાટીદારોના વિરોધથી ભાજપને મુશ્કેલી પડી શકે તેમ છે. બીજી તરફ રાહુલ ગાંધીની સુરત મુલાકાત દરમિયાન ભાજપ અને કોગ્રેસના કાર્યકરો સામસામે આવી ગયા હતા. જો કે, પોલીસે ભારે જહેમત બાદ મામલો થાળે પાડ્યો હતો.